b"\n_START_ARTICLE_\nAleksander I Balas\n_START_SECTION_\nAntatt bedrager\n_START_PARAGRAPH_\nHan var en innf\xc3\xb8dt fra Smyrna, og kom fra beskjedne k\xc3\xa5r, men utga seg for \xc3\xa5 v\xc3\xa6re en s\xc3\xb8nn av Antiokos IV Epifanes og Laodike VI, og s\xc3\xa5ledes en legitim arving til tronen av Selevkideriket. Sammen med sin s\xc3\xb8ster Laodike VI, ble den unge Aleksander \xc2\xaboppdaget\xc2\xbb av Herakleides, en tidligere minister av Antiokos IV og en bror av Timarkos, en usurpator i Media som hadde blitt henrettet av den regjerende kong Antiokos I Soter.\n_START_SECTION_\nAvhengig av Egypt\n_START_PARAGRAPH_\nAleksanders krav ble anerkjent av det romerske senatet, kong Ptolemaios VI Filometor i Egypt og andre som hadde egne motiver for \xc3\xa5 skape uro i Selevkideriket. Blant annet fikk han st\xc3\xb8tte fra hasmoneiske lederen i Judea, Johannes Hyrkanos i bytte for anerkjennelse, og j\xc3\xb8diske soldater spilte en rolle under borgerkrigen i Selevkideriket._NEWLINE_Han giftet seg med Kleopatra Thea, et medlem av ptolemeerdynastiet i Egypt. I begynnelsen var han ikke suksessfull, men klarte til sist \xc3\xa5 beseire Demetrios I Soter i 150 f.Kr. Johannes Hyrkanos beseiret samtidig Demetrios' h\xc3\xa6rf\xc3\xb8rer Apollonios._NEWLINE_Da han ble herre over hele riket er det sagt han henga seg til et liv med skj\xc3\xb8rlevnet. Hva enn sannheten er bak dette, var den unge kongen avhengig av st\xc3\xb8tte fra Egypt og preget til og med mynter med de karakteristiske trekkene til kong Ptolemaios I Soter.\n_START_SECTION_\nBeseiret\n_START_PARAGRAPH_\nDemetrios I Soters s\xc3\xb8nn Demetrios II Nikator profitterte p\xc3\xa5 muligheten til \xc3\xa5 gjenvinne tronen. Aleksanders svigerfar, Ptolemaios VI Filometor, byttet side og st\xc3\xb8ttet Demetrios II, og Aleksander ble beseiret i slaget ved Antiokia i 145 f.Kr. (tidvis ogs\xc3\xa5 kalt for slaget ved Oenoparus) av de felles styrkene til Demetrios II og Ptolemaios VI. Selv om de sistnevnte vant seieren og tvang Aleksander p\xc3\xa5 flukt, ble Ptolemaios VI d\xc3\xb8delig s\xc3\xa5ret i slaget._NEWLINE_Aleksander I Balas flyktet s\xc3\xb8rover og s\xc3\xb8kte tilflukt hos en fyrste hos nabateere s\xc3\xb8r for Judea, men denne fyrsten \xc3\xb8nsket \xc3\xa5 holde seg inne med Egypt, hogde hode av ham og sendte det til Ptolemaios VI som da allerede var d\xc3\xb8d fra sine s\xc3\xa5r. I Syria giftet Demetrios II Nikator seg med Aleksanders hustru Kleopatra Thea i 148 f.Kr. og overtok tronen."